Besacorb

Besacorb o Vesacorb (en francés, BézacoulInstitut d'Études Occitanes, Répertoire toponymique et ethnographique des communes du Tarn, IEO du Tarn, Albi, 1988) es una anciana comunautat puèi comuna de Tarn, annexada en 1833 per TelhetFicha de Besacorb.

Demografia
Evolucion demografica de la comuna de Besacorb de 1793 a 1821.
 1793 1800 1806 1821 310 291 329 326
Font : Des villages Cassini aux communes d'aujourd'hui.

Istòria
La comunautat de Besacorb se compausava dels vilatges e masatges de La Còsta, La Tòrta, L'Algariá, Catalan, La Molina, Besacorb, Sirvens, La Canorga, La Satjairiá, La Guiraudiá, Ban, L'Ardiá, La Bertrandiá, La Tenesa e La BruguièraRòtle de capitacion de 1695. 

Besacorb èra pas una parròquia, e per exemple lo vilatge dependiá de la parròquia de Sant Estève de TerrabussetCarta de la comuna de Telhet dins l'Atlàs cantonal de Tarn de 1840, amb delimitacion de las parròquias.
La comunautat de Besacorb èra talament escampilhada qu'après la Revolucion francesa foguèt dividida en doas comunas: Besacorb e La Bruguièra de Besacorb. Puèi, La Bruguièra foguèt annexada per Marçals. En 1833, quora l'Oèst de la comuna de Paulinh se separèt d'aquela, annexèt Vesacorb que los quatre o cinc tròces de la comuna li èran enclavats dedins. Besacorb foguèc doncas engolida per la comuna novèla de Telhet sonada Telhet e Vesacorb puèi simplament Telhet. Enfin, en 1897 la comuna de Paulin venguèt Paulinhet.

Referencias

Categoria:Anciana comuna de Tarn
Categoria:Canton d'Albanh